text: नई दिल्ली। नौकरी के बहाने महिला को तस्करी करके ओमान पहुंचाने का मामला सामने आया है। जिसके बाद महिला की मां ने विदेश मंत्री सुषमा स्वराज से मदद की गुहार लगाई है। महिला का आरोप है कि नौकरी देने वाली कंपनी उनकी बेटी के साथ शोषण कर रही है। पिछले महीने महिला के परिवार ने हैदराबाद में इस मामले में अंबरपेट पुलिस स्टेशन में एफआईआर दर्ज कराई थी। अपनी शिकायत में पीड़िता के पति शेख जहांगीर ने कहा कि वो और उनकी पत्नी बेगम प्रवीन एक ट्रैवेल एजेंट से मिले थे, जिसका नाम जावीद था, उसने हमे ओमान में नौकरी दिलाने की बात कही थी।